stanford-oval/wikipedia huggingface dataset:
แอร์บอร์น
ประวัติ > ปี (2553)

เป็นจุดเริ่มต้นของการทำอัลบั้มแรก ซึ่งได้รับการสนับสนุนจากสังกัด “MAR Music (เอ็มเออาร์ มิวสิก)” ในการผลิต โดยผ่านการควบคุมและดูแลจากผู้มีประสบการณ์ ในวงการดนตรีแถวหน้าของเมืองไทยคือ “เทวฤทธิ์ ศรีสุข (หรั่ง ซิลลี่ฟูลส์)” จึงทำให้มีอัลบั้มแรกเกิดขึ้น มีเพลงในอัลบั้มทั้งหมด 6 เพลง และหนึ่งในนั้น เพลงคำตอบสุดท้าย ได้มีการถูกคัดเลือกให้นำมาถ่ายทำมิวสิควีดีโอเพื่อเผยแพร่อีกครั้ง โดยมี "เต๋า สมชาย เข็มกลัด" เป็นนักแสดงและถ่ายทอดเรื่องราวให้กับมิวสิควีดีโอ อีกทั้งเพลงนี้ยังได้เป็นเพลงประกอบละคร เรื่อง “สาวใช้ไฮเทค” ออกอากาศทางสถานีโทรทัศน์สีกองทัพบกช่อง 7 จึงทำให้เพลงนี้ได้เป็นที่รู้จัก และได้รับการตอบรับเป็นอย่างดีอีกครั้งในนามวง “Airborne (แอร์บอร์น)”
ประวัติ > ปี (2554)

หลังจากที่ได้รับความสำเร็จจากเพลง “คำตอบสุดท้าย” ในอัลบั้มแรกแล้ว แอร์บอร์นได้ปล่อยซิงเกิ้ลเพลง “ขอบคุณความรัก” ออกมาในปี พ.ศ. 2554 ซึ่งเป็นเพลงที่แต่งขึ้นเพื่อแทนคำขอบคุณแฟน ๆ รวมทั้ง ดีเจคลื่นวิทยุ และสื่อต่าง ๆ ที่ได้ให้การสนับสนุน จนทำให้ได้เป็นที่รู้จักในวงกว้างมากขึ้น และได้รับการตอบรับเป็นอย่างดีจากแฟน ๆ ทั่วประเทศ
ประวัติ > ปี (2555)

แอร์บอร์นได้ปล่อยซิงเกิ้ลเพลง “วันที่ไม่มีเธอ” ซึ่งเป็นแนวเพลงบัลลาดร็อค เพลงช้าที่ถ่ายทอดอารมณ์สะท้อนเรื่องราวของความรัก ที่จมอยู่กับการรอคอยอะไรที่เป็นไปไม่ได้ “เพราะฉันคิดถึงเธอ ห้ามใจไม่ไหว ไม่รู้ว่าต้องทำอย่างไร อยากจะมีคืนวันที่เธอได้ย้อนมา ยังรักเธอสุดหัวใจ แม้จะนานแสนนานเท่าไร เฝ้ารอแต่เธอคนเดียว ยังไม่เปลี่ยนไป”
ประวัติ > ปี (2556)

ซิงเกิ้ลเพลง “แค่ลืมมันไป” ถูกปล่อยให้ทุกคนได้ฟังในปี พ.ศ. 2556 เป็นเพลงช้าให้กำลังใจกับหลายๆ คน ที่ผิดหวังจากความรัก และยังจมอยู่กับน้ำตา โดยมิวสิควีดีโอเพลงนี้มีนักแสดงนำจาก "แน็ก ชาลี ไตรรัตน์ (ปอทเจส)" หรือที่หลาย ๆ คนรู้จักกันในนาม "แน็ก แฟนฉัน" มาถ่ายทอดเรื่องราว... เนื้อหาเพลงเป็นการเปรียบเทียบว่า ถ้าหากวันพรุ่งนี้ยังมี... ชีวิตก็ควรต้องเดินต่อไป การร้องไห้ยึดติดอยู่กับอดีต น้ำตาจากความผิดหวัง ก็จะเป็นสิ่งที่บังตากับอนาคตที่เรายังไม่ได้เจอ “อย่าให้น้ำตาบดบังทำให้เธอมองไม่เห็นใคร ยังมีคนรักเธออีกมากมาย พรุ่งนี้จงก้าวไป ต้องข้ามพ้นภาพความรักที่ลวงตา แค่เธอลืมมันไป”
ประวัติ > ปี (2557 - 2558)

แอร์บอร์นได้เว้นการออกซิงเกิ้ลเพลงใหม่นานร่วม 2 ปี จากการออกทัวร์คอนเสิร์ตทั่วประเทศร่วมกับศิลปินร็อคแถวหน้าของเมืองไทย ได้แก่ “แด็กซ์ เอกรัตน์ วงศ์ฉลาด (อดีตนักร้องนำวงบิ๊กแอส)” และวง ”ซิลลี่ฟูลส์” ในนามโปรเจกต์ “ร็อคไรเดอร์” (โปรเจกต์รวม 3 กลุ่มศิลปินที่ประกอบด้วย แด็กซ์ ร็อคไรเดอร์, ซิลลี่ฟูลส์ และแอร์บอร์น)
ประวัติ > ปี (2558)

แอร์บอร์นได้กลับมามีซิงเกิ้ลเพลงใหม่อีกครั้งในปี พ.ศ. 2558 ในเพลง "เจ็บที่ยังรัก" เป็นเพลงช้าที่มีเนื้อหาพูดถึง การถูกพลัดพรากจากความรักโดยที่ไม่ทันตั้งตัว ซึ่งเป็นซิงเกิ้ลที่สมาชิกวงได้ลงมือทำงาน และควบคุมการผลิตกันเองทั้งหมดกับสมาชิกปัจจุบันทั้ง 4 คน คือ เต๋า - นิพนธ์ ไทยเจริญ (ร้องนำ), เอม - ยุทธนา ประจิมทิศ (กีต้าร์), อรรถ - อภิชาติ ชูแก้ว (กีตาร์เบส) และ ผิว - กฤตชภัช ธนภัคบวรกิจ (กลอง) โดยมี วอร์นเนอร์ มิวสิก ไทยแลนด์ เป็นผู้จัดจำหน่ายให้
ประวัติ > ปี (2559)

กรกฎาคม ปี พ.ศ. 2559 ได้มีซิงเกิ้ลเพลง "ที่ใดมีรัก" โดยเป็นเนื้อหาเพลงที่แต่งขึ้นมาเพื่อเอาใจคนโสด คนเหงาโดยเฉพาะ หากพูดถึงคำว่า “ที่ใดมีรัก” หลาย ๆ คนมักจะมีความเข้าใจเหมือนกันว่า “ที่นั่นย่อมมีทุกข์” แต่ความจริงแล้ว สำหรับใครอีกหลายๆ คนแล้ว การที่ไม่มีความรักนั้น ก็มีความทุกข์เช่นกัน โดยมี วอร์นเนอร์ มิวสิก ไทยแลนด์ เป็นผู้จัดจำหน่ายให้
ธันวาคม ปี พ.ศ. 2559 แอร์บอร์นได้มีซิงเกิ้ลซึ่งเป็นบทเพลงพิเศษ เพลง "บทเพลงถึงพ่อ" ที่ได้แต่งขึ้นเพื่อถวายความอาลัย น้อมเกล้าน้อมกระหม่อมรำลึกในพระมหากรุณาธิคุณหาที่สุดมิได้ แด่องค์พระบาทสมเด็จพระปรมินทรมหาภูมิพลอดุลยเดชฯ รัชกาลที่ 9
ประวัติ > ปี (2560)

พฤศจิกายน ปี พ.ศ. 2560 แอร์บอร์นมีซิงเกิ้ลในเพลง "ชีวิตที่มีเธอ" โดยเป็นเพลงช้าที่มีเนื้อหาความรักอีกมุมหนึ่งในชีวิตความเป็นจริงของใครหลาย ๆ คน จากความไม่สมบูรณ์แบบของชีวิต แต่อาจมีความรักที่บริสุทธิ์ที่เป็นสุดท้ายของชีวิตได้ โดยมี วอร์นเนอร์ มิวสิก ไทยแลนด์ เป็นผู้จัดจำหน่ายให้
ประวัติ > ปี (2562 - ปัจจุบัน)

แอร์บอร์นมีซิงเกิ้ลใหม่อีกครั้งในปี พ.ศ. 2562 ในเพลง "ลืมหูลืมตา" โดยเป็นเพลงเร็วปานกลางที่เล่าถึงเนื้อหาของภาพความรักที่เคยเห็น คำว่ารักที่เคยได้ยิน เมื่อไม่มีวันย้อนกลับมา การลืมหูลืมตาเพื่อยอมรับความจริง เป็นสิ่งที่ทำให้ชีวิตได้ดำเนินต่อไป โดยมี วอร์นเนอร์ มิวสิก ไทยแลนด์ เป็นผู้จัดจำหน่ายให้
สมาชิกของวง

นิพนธ์ ไทยเจริญ (เต๋า) – ร้องนำ (พ.ศ. 2552 – ปัจจุบัน)
ยุทธนา ประจิมทิศ (เอม) – กีตาร์ (พ.ศ. 2553 – ปัจจุบัน)
อภิชาติ ชูแก้ว (อรรถ) – กีตาร์เบส (พ.ศ. 2553 – ปัจจุบัน)
กฤตชภัช ธนภัคบวรกิจ (ผิว) – กลอง (พ.ศ. 2558 – ปัจจุบัน)
พรวิทย์ โสนุตมางค์ (เป้) – กลอง (พ.ศ. 2553 – 2558)
มีการเปลี่ยนสมาชิกวงในตำแหน่งกลองเมื่อ พฤษภาคม พ.ศ. 2558
ผลงาน

| ผลงานเพลงของแอร์บอร์น |
| --- | --- |
สตูดิโออัลบั้ม: 1
ซิงเกิล: 8
ผลงาน > ประเภทอัลบั้ม

| ชื่ออัลบั้ม | ปีที่วางแผง | รายชื่อเพลง |
| --- | --- | --- |
| Airborne |  กันยายน พ.ศ. 2553  สังกัด MAR Music (เอ็มเออาร์ มิวสิก) |  "เจี๊ยวจ๊าว"  "คำตอบสุดท้าย"  "รักจนวันตาย"  "ผิดด้วยหรือ"  "รักษาภาพ"  "เพลงสุดท้าย" |
ผลงาน > ประเภทซิงเกิ้ล

| ซิงเกิ้ล | ปีที่เผยแพร่ | รายชื่อเพลง |
| --- | --- | --- |
| Single |  กันยายน พ.ศ. 2554  สังกัด MAR Music (เอ็มเออาร์ มิวสิก) |  "ขอบคุณความรัก" |
| Single |  เมษายน พ.ศ. 2555  สังกัด MAR Music (เอ็มเออาร์ มิวสิก) |  "วันที่ไม่มีเธอ" |
| Single |  มิถุนายน พ.ศ. 2556  สังกัด MAR Music (เอ็มเออาร์ มิวสิก) |  "แค่ลืมมันไป" |
| Single |  ตุลาคม พ.ศ. 2558  สังกัด วอร์นเนอร์ มิวสิก ไทยแลนด์ (เฉพาะจัดจำหน่าย) |  "เจ็บที่ยังรัก" |
| Single |  กรกฎาคม พ.ศ. 2559  สังกัด วอร์นเนอร์ มิวสิก ไทยแลนด์ (เฉพาะจัดจำหน่าย) |  "ที่ใดมีรัก" |
| Single |  ธันวาคม พ.ศ. 2559  (บทเพลงพิเศษ ไม่มีการจัดจำหน่าย) |  "บทเพลงถึงพ่อ" |
| Single |  พฤศจิกายน พ.ศ. 2560  สังกัด วอร์นเนอร์ มิวสิก ไทยแลนด์ (เฉพาะจัดจำหน่าย) |  "ชีวิตที่มีเธอ" |
| Single |  เมษายน พ.ศ. 2562  สังกัด วอร์นเนอร์ มิวสิก ไทยแลนด์ (เฉพาะจัดจำหน่าย) |  "ลืมหูลืมตา" |
ผลงาน > เพลงประกอบละคร/ภาพยนตร์

| ประกอบละคร/ภาพยนตร์เรื่อง | ปีที่เผยแพร่ | รายชื่อเพลง |
| --- | --- | --- |
| ละครเรื่อง “สาวใช้ไฮเทค” |  สิงหาคม พ.ศ. 2553  ออกอากาศทางสถานีโทรทัศน์สีกองทัพบกช่อง 7 |  "คำตอบสุดท้าย" |
| ในภาพยนตร์เรื่อง “ฮักนะ 'สารคาม” |  มีนาคม พ.ศ. 2554  ภาพยนตร์โดยสหมงคลฟิล์ม |  "คำตอบสุดท้าย" |
| ละครเรื่อง “ฉันรักเธอนะ” |  กุมภาพันธ์ พ.ศ. 2555  ออกอากาศทางสถานีโทรทัศน์สีกองทัพบกช่อง 7 |  "วันที่ไม่มีเธอ" |
เกียรติประวัติ

| ปี | ประเภทรางวัล | หมายเหตุ |
| --- | --- | --- |
| พ.ศ. 2554 | ถูกเสนอชื่อเข้าชิงรางวัล SEED AWARDS ครั้งที่ 6 สาขามิวสิควิดีโอยอดเยี่ยมสุดซี้ดประจำปี จากผลงานการกำกับของ รัชตะ สมบัติไพบูลย์ จากงาน Seed Awards ครั้งที่ 6 | เพลง "คำตอบสุดท้าย" |
แหล่งข้อมูลอื่น

facebook.com/AirborneRock ที่ เฟซบุ๊กแอร์บอร์น
instagram.com/AirborneRock ที่ อินสตาแกรมแอร์บอร์น
twitter.com/AirborneRock ที่ ทวิตเตอร์แอร์บอร์น
youtube.com/AirborneRock ที่ ยูทูบแอร์บอร์น
กล้อง

กล้อง อาจหมายถึง
กล้องถ่ายภาพ อุปกรณ์สำหรับถ่ายภาพนิ่ง
กล้องถ่ายวิดีโอ อุปกรณ์สำหรับถ่ายภาพเคลื่อนไหว
กล้องโทรทรรศน์ อุปกรณ์สำหรับส่องดูวัตถุที่อยู่ไกล เกินกว่าจะมองเห็นด้วยตาเปล่า
กล้องสองตา หรือกล้องส่องทางไกล สำหรับมองดูวัตถุในระยะไกล เช่น ชมการแข่งขันกีฬา หรือดูนก
กล้องจุลทรรศน์ อุปกรณ์สำหรับส่องดูวัตถุขนาดเล็กเกินกว่าจะมองเห็นด้วยตาเปล่า
ข้าวกล้อง
ไทยแลนด์ อเมเจอร์ลีก ฤดูกาล 2561 โซนภาคใต้ตอนบน

| --- | --- |

รายละเอียดการแข่งขัน
เมือง: นครศรีธรรมราช ภูเก็ต และสุราษฎร์ธานี
วันที่: 22 กันยายน พ.ศ. 2561 เป็นต้นไป
ทีม: 7
อันดับเมื่อสิ้นสุดการแข่งขัน
ชนะเลิศ: เมืองคอน ดับบลิวยู เอฟซี
สถิติการแข่งขัน
จำนวนนัดที่แข่งขัน: 8
จำนวนประตู: 32 (4 ประตูต่อนัด)
ไทยแลนด์ อเมเจอร์ลีก ฤดูกาล 2561 โซนภาคใต้ตอนบน เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2561 ซึ่งเป็นลีกระดับสมัครเล่น และอยู่ลำดับที่ 5 ในระบบฟุตบอลลีกของประเทศไทย มีสโมสรที่เข้าร่วมการแข่งขันทั้งสิ้น 7 สโมสร แบ่งออกเป็น 2 กลุ่ม โดยจะนำผู้ชนะของแต่ละกลุ่มมาแข่งขันเพื่อหาแชมป์ของโซน จากนั้นสโมสรที่ได้แชมป์โซนจะต้องไปแข่งในรอบชิงชนะเลิศกับแชมป์ของโซนภาคใต้ตอนล่าง โดยผู้ชนะจะได้เลื่อนชั้นขึ้นไปแข่งขันระดับลีกอาชีพในไทยลีก 4
สโมสรที่เข้าร่วมการแข่งขัน

| สโมสร | อำเภอ | จังหวัด | ผลงานฤดูกาล 2560 |
| --- | --- | --- | --- |
| ขุนทะเล ยูไนเต็ด | ลานสกา | นครศรีธรรมราช |  |
| ขุนทะเล เอฟซี | เมืองสุราษฎร์ธานี | สุราษฎร์ธานี |  |
| นครศรี ซิตี้ |  | นครศรีธรรมราช |  |
| เมืองคอน ดับบลิวยู เอฟซี |  | นครศรีธรรมราช |  |
| ศรีวิชัย เอฟซี |  | สุราษฎร์ธานี |  |
| สมุย ซิตี้ | เกาะสมุย | สุราษฎร์ธานี |  |
| อันดามัน บลูมาร์ลิน ภูเก็ต |  | ภูเก็ต |  |
รูปแบบ

การแข่งขันในโซนภาคใต้ตอนบนจะแบ่งออกเป็น 2 รอบ ได้แก่รอบมินิลีกและรอบชิงชนะเลิศประจำโซน
รอบมินิลีก 8 สโมสรที่เข้าแข่งขันจะแบ่งออกเป็นสองกลุ่ม ได้แก่กลุ่มเอและกลุ่มบี โดยแต่ละกลุ่มจะแข่งขันกันแบบพบกันหมด สโมสรที่ชนะเลิศจากแต่ละกลุ่มจะได้ผ่านเข้าชิงชนะเลิศประจำโซน
รอบชิงชนะเลิศประจำโซน สโมสรที่ชนะเลิศจากทั้งสองกลุ่มจะแข่งขันกันเพื่อชิงตำแหน่งชนะเลิศประจำโซนภาคใต้ตอนบน โดยผู้ชนะจะได้ผ่านเข้าไปแข่งขันกับสโมสรที่ชนะเลิศจากโซนภาคใต้ตอนล่างเพื่อชิงสิทธิ์เลื่อนชั้นสู่ไทยลีก 4 ในฤดูกาล 2562
สนามแข่งขัน

การแข่งขันในรอบมินิลีกของโซนภาคใต้ตอนบนใช้สนามแข่งขันสามสนามในสามจังหวัด ได้แก่
นครศรีธรรมราช สนามกีฬามหาวิทยาลัยวลัยลักษณ์ อำเภอท่าศาลา
ภูเก็ต สนามกีฬาสุระกุล อำเภอเมืองภูเก็ต
สุราษฎร์ธานี สนามกีฬากลางจังหวัดสุราษฎร์ธานี อำเภอเมืองสุราษฎร์ธานี
การแข่งขันในรอบชิงชนะเลิศประจำโซนและรอบชิงชนะเลิศระหว่างโซนจัดขึ้นที่สนามกีฬาองค์การบริหารส่วนจังหวัดสตูล จังหวัดสตูล
รอบมินิลีก

การจับสลากแบ่งสายมีขึ้นเมื่อวันที่ 24 สิงหาคม พ.ศ. 2561 ที่การกีฬาแห่งประเทศไทย
รอบมินิลีก > กลุ่มเอ

|  | Pld | W | D | L | GF | GA | GD | Pts |
| --- | --- | --- | --- | --- | --- | --- | --- | --- |
| เมืองคอน ดับบลิวยู เอฟซี | 3 | 3 | 0 | 0 | 7 | 0 | +7 | 9 |
| ศรีวิชัย เอฟซี | 3 | 2 | 0 | 1 | 8 | 5 | +3 | 6 |
| อันดามัน บลูมาร์ลิน ภูเก็ต | 3 | 1 | 0 | 2 | 4 | 8 | -4 | 3 |
| นครศรี ซิตี้ | 3 | 0 | 0 | 3 | 2 | 8 | -6 | 0 |
| 0 | 1 | 2 | 3 | 4 |
| --- | --- | --- | --- | --- |
| 22 กันยายน 2561  | นครศรี ซิตี้ | 1–5 | ศรีวิชัย เอฟซี | ภูเก็ต |
| 10:00 น. | อะหมัด พงศ์ยี่หล้า  34' | รายงาน | ยอดวงศ์ มิเส็น  14', 25' ศุภวัฒน์ เมืองน้อย  22' วัชรพงศ์ สุวรรณ  65', 90+3' | สนามกีฬา: สนามกีฬาสุระกุล อำเภอเมืองภูเก็ต จังหวัดภูเก็ต |
| 0 | 1 | 2 | 3 | 4 |
| --- | --- | --- | --- | --- |
| 22 กันยายน 2561  | อันดามัน บลูมาร์ลิน ภูเก็ต | 0–4 | เมืองคอน ดับบลิวยู เอฟซี | ภูเก็ต |
| 16:00 น. |  | รายงาน | ฐาปกรณ์ มากมี  4', 9', 53' ศิรชัช ชลสินธุ์  11' | สนามกีฬา: สนามกีฬาสุระกุล อำเภอเมืองภูเก็ต จังหวัดภูเก็ต |
| 0 | 1 | 2 | 3 | 4 |
| --- | --- | --- | --- | --- |
| 29 กันยายน 2561  | นครศรี ซิตี้ | 1–2 | อันดามัน บลูมาร์ลิน ภูเก็ต | สุราษฎร์ธานี |
| 14:00 น. | พรสวรรค์ ศรีจันทร์  63' | รายงาน | ปฐวีกาณย์ บุญธรรม  17' อัครพล ซื่อตรง  69' | สนามกีฬา: สนามกีฬากลางจังหวัดสุราษฎร์ธานี อำเภอเมืองสุราษฎร์ธานี จังหวัดสุราษฎร์ธานี ผู้ตัดสิน: วรวิทย์ พรหมสังคหะ |
| 0 | 1 | 2 | 3 | 4 |
| --- | --- | --- | --- | --- |
| 29 กันยายน 2561  | ศรีวิชัย เอฟซี | 0–2 | เมืองคอน ดับบลิวยู เอฟซี | สุราษฎร์ธานี |
| 15:00 น. |  | รายงาน | นิรันดร์ นุกูล  89' ฐาปกรณ์ มากมี  90+2' | สนามกีฬา: สนามกีฬากลางจังหวัดสุราษฎร์ธานี อำเภอเมืองสุราษฎร์ธานี จังหวัดสุราษฎร์ธานี ผู้ตัดสิน: นิรุตน์ ซื่อตรง |
| 0 | 1 | 2 | 3 | 4 |
| --- | --- | --- | --- | --- |
| 7 ตุลาคม 2561  | อันดามัน บลูมาร์ลิน ภูเก็ต | 2–3 | ศรีวิชัย เอฟซี | ท่าศาลา นครศรีธรรมราช |
| 10:00 น. | อัครพล ซื่อตรง  39', 87' | รายงาน | วัชระ ทองสุขแสน  42' ธนาวุฒิ จันทรัตน์  58', 67' | สนามกีฬา: สนามกีฬามหาวิทยาลัยวลัยลักษณ์ อำเภอท่าศาลา จังหวัดนครศรีธรรมราช ผู้ชมในสนาม: 50 ผู้ตัดสิน: วรวิทย์ พรหมสังคหะ |
| 0 | 1 | 2 | 3 | 4 |
| --- | --- | --- | --- | --- |
| 7 ตุลาคม 2561  | เมืองคอน ดับบลิวยู เอฟซี | 1–0 | นครศรี ซิตี้ | ท่าศาลา นครศรีธรรมราช |
| 16:00 น. | ศิรชัช ชลสินธุ์  42' (ลูกโทษ) | รายงาน |  | สนามกีฬา: สนามกีฬามหาวิทยาลัยวลัยลักษณ์ อำเภอท่าศาลา จังหวัดนครศรีธรรมราช ผู้ชมในสนาม: 150 ผู้ตัดสิน: พิษณุศักดิ์ ศรีโย |
รอบมินิลีก > กลุ่มบี

|  | Pld | W | D | L | GF | GA | GD | Pts |
| --- | --- | --- | --- | --- | --- | --- | --- | --- |
| สมุย ซิตี้ | 2 | 1 | 1 | 0 | 2 | 1 | +1 | 4 |
| ขุนทะเล ยูไนเต็ด | 2 | 0 | 2 | 0 | 2 | 2 | 0 | 2 |
| ขุนทะเล เอฟซี | 2 | 0 | 1 | 1 | 1 | 2 | -1 | 1 |
| 0 | 1 | 2 | 3 | 4 |
| --- | --- | --- | --- | --- |
| 22 กันยายน 2561  | ขุนทะเล เอฟซี | 0–1 | สมุย ซิตี้ | ภูเก็ต |
| 13:00 น. |  | รายงาน | ภานุวัฒน์ ราชฉวาง  45+3' | สนามกีฬา: สนามกีฬาสุระกุล อำเภอเมืองภูเก็ต จังหวัดภูเก็ต |
| 0 | 1 | 2 | 3 | 4 |
| --- | --- | --- | --- | --- |
| 29 กันยายน 2561  | สมุย ซิตี้ | 1–1 | ขุนทะเล ยูไนเต็ด | สุราษฎร์ธานี |
| 11:00 น. | นาวี อิ่มแย้ม  31' | รายงาน | โกมุทพันธ์ อุปลา  44' | สนามกีฬา: สนามกีฬากลางจังหวัดสุราษฎร์ธานี อำเภอเมืองสุราษฎร์ธานี จังหวัดสุราษฎร์ธานี ผู้ตัดสิน: มาหะมะ อาแว |
| 0 | 1 | 2 | 3 | 4 |
| --- | --- | --- | --- | --- |
| 7 ตุลาคม 2561  | ขุนทะเล ยูไนเต็ด | 1–1 | ขุนทะเล เอฟซี | ท่าศาลา นครศรีธรรมราช |
| 13:00 น. | อาวุธ แสงมณี  8' | รายงาน | วีรพงษ์ เสนแก้ว  48' | สนามกีฬา: สนามกีฬามหาวิทยาลัยวลัยลักษณ์ อำเภอท่าศาลา จังหวัดนครศรีธรรมราช ผู้ชมในสนาม: 100 ผู้ตัดสิน: อภิชิต เพ็ญจำรัส |
รอบชิงชนะเลิศประจำโซน

| 0 | 1 | 2 | 3 | 4 |
| --- | --- | --- | --- | --- |
| 14 ตุลาคม 2561  | เมืองคอน ดับบลิวยู เอฟซี | 5–1 | สมุย ซิตี้ | สตูล |
| 16:00 น. | ฐาปกรณ์ มากมี  16' ศราวุฒิ ตลึงเพชร  54' พิชิตพล ไชยสิทธิ์  59' วงศธร จงรักษ์  70' คมกฤช คงทองคำ  90+2' | รายงาน | ทวีศักดิ์ เดชผล  87' | สนามกีฬา: สนามกีฬาองค์การบริหารส่วนจังหวัดสตูล อำเภอเมืองสตูล จังหวัดสตูล ผู้ชมในสนาม: 120 ผู้ตัดสิน: มะตอฮา ส้าหย้อ |
เมืองคอน ดับบลิวยู เอฟซีผ่านเข้าไปชิงชนะเลิศกับยาลอ ซิตี้จากโซนภาคใต้ตอนล่าง
สมุย ซิตี้ผ่านเข้าไปชิงอันดับที่ 3 กับสงขลา อัสลาน ทีเอสยูจากโซนภาคใต้ตอนล่าง
แหล่งข้อมูลอื่น

เว็บไซต์ทางการของการแข่งขันไทยแลนด์ อเมเจอร์ลีก เก็บถาวร 2018-08-30 ที่ เวย์แบ็กแมชชีน
เฟซบุ๊กทางการของการแข่งขันไทยแลนด์ อเมเจอร์ลีก
กล้วยไม้เที่ยงคืน

กล้วยไม้เที่ยงคืน (จีน: 楚留香之午夜蘭花) เป็นตอนสุดท้ายของนวนิยายกำลังภายในชุด ชอลิ้วเฮียง
ซึ่งในตอนนี้ไม่มีบทบาทของชอลิ้วเฮียงเลย แต่เป็นการศึกของบุคคลสองกลุ่ม ซึ่งผู้นำของบุคคลกลุ่มหนึ่งมีความสัมพันธ์ กับ ชอลิ้วเฮียงอยู่บ้างรวมทั้งการปรากฏตัวของ ตัวละครในเรื่องชอลิ้วเฮียงบางคน
ผลงานการประพันธ์ของยอดนักประพันธ์นวนิยายแนวกำลังภายใน โกวเล้ง ซึ่ง น.นพรัตน์ ได้นำมาแปลเป็นภาษาไทยใช้ชื่อว่า กล้วยไม้เที่ยงคืน โดยชอลิ้วเฮียงตอนนี้ได้ถูกนำมาสร้างเป็นภาพยนตร์จอเงินคือเวอร์ชันที่ออกฉายเมื่อปี ค.ศ. 1982 ซึ่งนำแสดงโดย เจิ้งเส้าชิว
| ด ค กจักรวาลของโกวเล้ง |
| --- | --- |
ชุด ชอลิ้วเฮียง:  ศึกวังค้างคาว  พายุทะเลทราย  กลิ่นหอมกลางธารเลือด  ยืมศพคืนวิญญาณ  กล้วยไม้เที่ยงคืน  ตำนานกระบี่หยก  ดวงชะตาดอกท้อ  ศึกวังน้ำทิพย์ 
ชุด ฤทธิ์มีดสั้น:  เซียวลี้ปวยตอ (ฤทธิ์มีดสั้น)  จอมเสเพลชายแดน (ดาบจอมภพ)  เหยี่ยวทมิฬ (เหยี่ยวเดือนเก้า)  ขอบฟ้า จันทรา ดาบ (จอมดาบหิมะแดง)  มีดบินกรีดฟ้า 
ชุด หงส์ผงาดฟ้า:  ตอนหงส์ผงาดฟ้า  จอมโจรปักดอกไม้  สองนักสู้ผู้ยิ่งใหญ่  บ่อนพนันเบ็ดเงิน  หมู่ตึกภูตพราย  เกาะมหาภัย  กระบี่พิโรธ 
ชุด อาวุธของโกวเล้ง:  กระบี่อมตะ  เดชขนนกยูง  ดาบมรกต  แค้นสั่งฟ้า  ตะขอจำพราก  ทวนทมิฬ  ยอดมือปราบ 
ชุด บุตรที่สิบเอ็ด:  เซียวจับอิดนึ้ง  ยอดขุนโจร 
ชุด หกเรื่องสยองขวัญ:  นกแก้วสยองขวัญ  ดาบเทพมรณะ (天魔刀)  จิ้งเหลนทมิฬ (黑蜥蜴)  มนุษย์ผลึกแก้ว (水晶人)  โครงกระดูกแป้ง (粉骷髏)  สาวพรหมจรรย์แห่งลั่วซา (羅剎女)  ค้างคาวไร้ปีก (無翼蝙蝠) 
ชุด ยอดบุรุษเหนือกาล:  นายพราน เขี้ยวหมาป่า อัญมณี (賭局、狼牙、追殺)  ฝูงหมาป่า ควันมรณะ (紫煙、群狐)  สมุทรเทพ อินทรีเงิน (銀雕、海神) 
นิยายเรื่องเดียว:  ผู้ยิ่งใหญ่  ล่าสุดขีด  ศึกเสือหยกขาว  เทพกระบี่โพยม (苍穹神剑)  บทเพลงห่วงหลากสี (彩环曲)  บันทึกจอมยุทธ์พเนจร (游侠录)  วีรบุรุษสำราญ  ธวัชล้ำฟ้า  ดาวตก ผีเสื้อ กระบี่  พยัคฆ์ร้ายบู๊ลิ้ม  นุ่มละมุนคมกระบี่ (那一剑的风情)  กระดึง สายลม คมดาบ  ศึกทะเลทราย  ดาวเดียวไม่เดียวดาย  วีรบุรุษไร้น้ำตา  นักสู้ผู้พิชิต  ลูกปลาน้อย  จริยะมือกระบี่ (剑客行)  บันทึกกระบี่พิสดาร (剑玄录)  ไม่มีวันก้มหัวให้ (绝不低头)  กระบี่กระจายหอม  กระบี่กระจายหอม ภาค 2 (飘香剑雨续)  พญามังกรเจ็ดดาว  สื่อสิ้นวิญญาณ (失魂引)  ดาบทมิฬ (边城浪子)  หมัดพิฆาต (拳头)  ซาเสี่ยวเอี้ย  ราชายุทธจักร  เทพบุตรมือสังหาร  เพลิงอาฆาต
Suprachiasmatic nucleus

| Suprachiasmatic nucleus |
| --- | --- |
Suprachiasmatic nucleus มีป้ายว่า SC มีสีน้ำเงิน อยู่ตรงกลางด้านซ้าย  ส่วนไขว้ประสาทตา  (optic chiasm) มีป้ายสีดำว่า OC อยู่ต่อมาทางด้านล่าง
เส้นประสาทตาข้างซ้ายและลำเส้นใยประสาทตา  (Suprachiasmatic nucleus ไม่มีป้าย แต่อยู่ในแผนผัง)
รายละเอียด
ตัวระบุ
ภาษาละติน: nucleus suprachiasmaticus
MeSH: D013493
นิวโรเนมส์: 384
นิวโรเล็กซ์ ID: birnlex_1325
TA98: A14.1.08.911
TA2: 5720
FMA: 67883
ศัพท์ทางกายวิภาคของประสาทกายวิภาคศาสตร์[แก้ไขบนวิกิสนเทศ]
suprachiasmatic nucleus (พหูพจน์: nuclei ตัวย่อ SCN) เป็นเขตเล็ก ๆ ในไฮโปทาลามัสอยู่ติดกับด้านบนของส่วนไขว้ประสาทตา (optic chiasm)
มีหน้าที่ในการควบคุมจังหวะรอบวัน (circadian rhythm)
มีนิวรอนประมาณ 20,000 ตัวที่เป็นเหตุของการทำงานในระบบประสาทและทางฮอร์โมน  เพื่อควบคุมการทำงานของร่างกายให้เป็นวงจรรอบ 24 ช.ม. 
ในงานวิจัยหนึ่งในหนู ปรากฏว่า  SCN  มักจะฝ่อลงเมื่ออายุมากขึ้น
SCN มีลักษณะเป็นรูปกรวย  มีขนาดเท่าเมล็ดข้าว  และมีการทำงานร่วมกับเขตในสมองอื่น ๆ มากมาย
มีเซลล์หลายประเภท  และใช้เพปไทด์  (รวมทั้ง vasopressin และ vasoactive intestinal peptide) และสารสื่อประสาทหลายประเภท
เชิงอรรถและอ้างอิง

↑  Fahey, Jonathan (2009-10-15). "How Your Brain Tells Time". Out Of The Labs. Forbes.
↑  http://www.jneurosci.org/content/32/17/5891.full
แหล่งข้อมูลอื่น

Diagram at thebrain.mcgill.ca
กมลา ประสาท-พิเสสร

| กมลา ประสาท-พิเสสร SC MP |
| --- | --- |


นายกรัฐมนตรีแห่งตรินิแดดและโตเบโก
ดำรงตำแหน่ง 26 พฤษภาคม ค.ศ. 2010 – 9 กันยายน ค.ศ. 2015
ประธานาธิบดี: จอร์จ แมกซ์เวล ริชาดส์ แอนโทนี่ คาร์โมนา
ก่อนหน้า: แพทริก แมนนิง
ถัดไป: เคท รอลีย์
ประธานคณะกรรมการสำนักงานในเครือจักรภพ
ดำรงตำแหน่ง 26 พฤษภาคม ค.ศ. 2010 – 28 ตุลาคม ค.ศ. 2011
ก่อนหน้า: แพทริก แมนนิง
ถัดไป: จูเลีย กิลลาร์ด
ผู้นำฝ่ายค้าน
อยู่ในวาระ
เริ่มดำรงตำแหน่ง  9 กันยายน ค.ศ. 2015
ก่อนหน้า: เคท รอลีย์
ดำรงตำแหน่ง 25 กุมภาพันธ์ ค.ศ. 2010 – 25 พฤษภาคม ค.ศ. 2010
ก่อนหน้า: พัสเทว ปันเฑ
ถัดไป: เคท รอลีย์
ดำรงตำแหน่ง 26 เมษายน ค.ศ. 2006 – 8 พฤศจิกายน ค.ศ. 2007
ก่อนหน้า: พัสเทว ปันเฑ
ถัดไป: พัสเทว ปันเฑ
ผู้นำพรรคสหรัฐสภาแห่งชาติ (UNC)
อยู่ในวาระ
เริ่มดำรงตำแหน่ง  24 มกราคม ค.ศ. 2010
ก่อนหน้า: พัสเทว ปันเฑ
สมาชิกสภาผู้แทนราษฎรเมืองซิพาเรีย
อยู่ในวาระ
เริ่มดำรงตำแหน่ง  9 พฤศจิกายน ค.ศ. 1995
ก่อนหน้า: สาหิท ฮุสเซน
คะแนนเสียง: 15,808
 
ข้อมูลส่วนบุคคล
เกิด:  (1952-04-22) 22 เมษายน ค.ศ. 1952 (72 ปี) เมืองซิพาเรีย ตรินิแดดและโตเบโก
ศาสนา: แบปทิสต์และฮินดู
พรรคการเมือง: พรรคสหรัฐสภาแห่งชาติ (UNC)
คู่สมรส: ดร. เกรกอรี พิเสสร
ศิษย์เก่า: มหาวิทยาลัยเวสต์อินดิส
เว็บไซต์: Official website

กมลา ประสาท-พิเสสร (อักษรโรมัน: Kamla Persad-Bissessar, เกิด 22 เมษายน ค.ศ. 1952) อดีตนายกรัฐมนตรีคนที่ 7 ของสาธารณรัฐตรินิแดดและโตเบโก และเป็นนายกรัฐมนตรีหญิงคนแรกของประเทศ ซึ่งดำรงตำแหน่งเมื่อวันที่ 26 พฤษภาคม ค.ศ. 2010 ถึง ค.ศ. 2015
เธอเป็นผู้นำพรรคสหรัฐสภาแห่งชาติ (UNC) และนำไปสู่การก่อตั้งพันธมิตรทางการเมือง ซึ่งเกิดจากการร่วมมือกันระหว่างห้าพรรคการเมืองของประเทศ จนก่อให้เกิดการเลือกตั้งครั้งดังกล่าว เธอเป็นสตรีคนแรกที่ทำหน้าที่เป็นอัยการสูงสุด, นายกรัฐมนตรี และผู้นำฝ่ายค้านของประเทศ ด้วยบทบาทอันโดดเด่นทำให้เธอเป็นหัวหน้าพรรค และเป็นหัวหน้าฝ่ายค้านในปี ค.ศ. 2010
ประวัติและการศึกษา

กมลา ประสาท-พิเสสร เกิดเมื่อวันที่ 22 เมษายน ค.ศ. 1952 ที่เมืองซิพาเรีย ประเทศตรินิแดดและโตเบโก บรรพบุรุษของเธออพยพมาจากหมู่บ้านเภลูปุระ เขตพกสร รัฐพิหาร ประเทศอินเดีย บรรพบุรุษของเธออพยพออกจากอินเดียไปยังหมู่เกาะแคริบเบียนช่วงคริสต์ศตวรรษที่ 19 โดยเป็นแรงงานของคีรมิติยะมายังตรินิแดดและโตเบโก
เธอสำเร็จการศึกษาจากโรงเรียนมัธยมแลร์, มหาวิทยาลัยเวสต์อินดิส, วิทยาลัยเทคนิกนอร์วูด ประเทศอังกฤษ และโรงเรียนกฎหมายฮิววูดดิง อันส่งผลให้เธอได้รับรางวัลเกียรตินิยมในวิชารัฐศาสตร์บัณฑิต ประกาศนียบัตรวิชาชีพชั้นสูงจากรัฐศาสตร์บัณฑิตสาขากฎหมาย และรับประกาศนียบัตรการศึกษาด้านกฎหมาย และในปี ค.ศ. 2006 เธอสำเร็จการศึกษาระดับปริญญาโท สาขาบริหารธุรกิจจากโรงเรียนธุรกิจอาเธอร์โลคแจ็ค ประเทศตรินิแดดและโตเบโก
เมื่อครั้งที่เธอยังศึกษาอยู่ในประเทศอังกฤษ เธอได้เข้าร่วมกิจกรรมสังคมสงเคราะห์กับสมาคมยุวชนโบสถ์อังกฤษแห่งลอนดอน หลังสำเร็จการศึกษาเธอได้เข้าสู่วิชาชีพครูที่โรงเรียนมัธยมเซนต์แอนดรูว์ และสถาบันโมนาในประเทศจาเมกา หลังจากนั้นเธอได้เข้าสอนในสถาบันเซนต์ออกัสตินแห่งมหาวิทยาลัยเวสต์อินดิสในประเทศตรินิแดด และเธอยังเป็นอาจารย์ที่ปรึกษาของวิทยาลัยธุรกิจประกันภัยจาเมกา หลังจากนั้นเธอได้เป็นผู้บรรยายการศึกษาตามสถาบันอุดมศึกษาเป็นเวลาหกปี และเธอได้เป็นอัยการกฎหมายสูงสุดเต็มเวลา
สู่การเมือง

กมลา ได้เข้าเป็นสมาชิกสภาผู้แทนราษฎรในเขตเลือกตั้งเมืองซิพาเรีย ตั้งแต่ปี ค.ศ. 1995 เธอทำหน้าที่อัยการสูงสุดในปี ค.ศ. 1995 เมื่อพรรคก่อตั้งรัฐบาลในวันที่ 22 ธันวาคม ค.ศ. 2000 กมลาได้ดำรงตำแหน่งเป็นรัฐมนตรีว่าการกระทรวงศึกษาธิการ
วันที่ 25 เมษายน ค.ศ. 2006 เธอได้รับเสียงสนับสนุนอย่างท่วมท้นจากสมาชิกในพรรคในการตอบกระทู้ของฝ่ายค้าน ต่อมาเมื่อประธานาธิบดีจอร์จ แมกซ์เวล ริชาดส์ ได้มีการประกาศว่าตำแหน่งผู้นำฝ่ายค้านได้ว่างลง หลังจากที่พัสเทว ปันเฑ ถูกตัดสินว่าไม่สามารถยื่นข้อมูลที่สมบูรณ์ของบัญชีธนาคารต่อคณะกรรมการซึ่งจัดตั้งขึ้นที่กรุงลอนดอน และชื่อของนายปันเฑยังอยู่ในศาลอุทธรณ์ จึงมีการแต่งตั้งนางกมลา ประสาท-พิเสสร ขึ้นเป็นหัวหน้าฝ่ายค้านเมื่อวันที่ 26 เมษายน ค.ศ. 2006
สู่การเมือง > ผู้นำทางการเมือง

วันที่ 24 มกราคม ค.ศ. 2010 กมลาได้รับเลือกตั้งให้เป็นหัวหน้าพรรคโดยมีชัยชนะเหนือพัสเทว ปันเฑ ซึ่งเป็นผู้ก่อตั้งพรรค เธอได้รับการแต่งตั้งเป็นหัวหน้าฝ่ายค้านอย่างเป็นทางการเมื่อวันที่ 25 กุมภาพันธ์ ปีเดียวกันนั้นเอง
สู่การเมือง > นายกรัฐมนตรี

กมลา ประสาท-พิเสสร ได้รับชัยชนะจากการเลือกตั้งทั่วไปเมื่อวันที่ 24 พฤษภาคม ค.ศ. 2010 ซึ่งทำให้เธอกลายเป็นนายกรัฐมนตรีหญิงคนแรกของประเทศตรินิแดดและโตเบโก
นอกจากนี้นางกมลายังเป็นสตรีคนแรกที่เป็นประธานคณะกรรมการสำนักงานในเครือจักรภพ ซึ่งต่อมาตำแหน่งประธานดังกล่าวได้ตกเป็นของจูเลีย กิลลาร์ด นายกรัฐมนตรีหญิงของออสเตรเลีย
ชีวิตส่วนตัว

กมลา ประสาท-พิเสสร ได้สมรสกับ ดร. เกรกอรี พิเสสร มีบุตรด้วยกัน 1 คน อนึ่งคำว่า พิเสสร อันเป็นสกุลของสามีนั้น มาจากคำว่า วิศเวศวร (विश्वेश्वर) ในภาษาสันสกฤต  เธอนับถือศาสนาคริสต์นิกายแบปทิสต์ควบคู่กับศาสนาพราหมณ์-ฮินดู เธอกล่าวว่า "ฉันบัพติศมาตามความเชื่อของแบปทิสต์ ฉันไม่นับถืออะไรเฉพาะเจาะจง ฉันนับถือสองอย่างทั้งฮินดูและแบปทิสต์"
ในเดือนสิงหาคม ค.ศ. 2010 เจ้าหน้าที่ประจำรัฐบาลได้ยืนยันว่า นางกมลา ประสาท-พิเสสร ได้ป่วยด้วยโรคไข้เลือดออก และจะปฏิบัติหน้าที่ภายใต้การดูแลของแพทย์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ กมลา ประสาท-พิเสสร
Official Website เก็บถาวร 2011-07-13 ที่ เวย์แบ็กแมชชีน
Kamla's Karma - Anthony Milne, Trinidad Express 10 มิถุนายน 2002.
Biography เก็บถาวร 14 ตุลาคม 2006 ที่ เวย์แบ็กแมชชีน จาก Nalis.
กระดูกใบหน้า

| กระดูกใบหน้า |
| --- | --- |
กระดูกใบหน้า 14 ชิ้น มุมมองจากทางด้านหน้าของกะโหลกศีรษะของมนุษย์
กระดูกใบหน้า 14 ชิ้น (กระดูกหุ้มสมองแสดงด้วยสีโปร่งใส)   น้ำเงิน: กระดูกโวเมอร์ (1)   เหลือง: กระดูกขากรรไกรบน (2)   ม่วง: กระดูกขากรรไกรล่าง (1)   ชมพู: กระดูกจมูก (2)   แดง: กระดูกเพดานปาก (2)   ฟ้า: กระดูกแอ่งถุงน้ำตา (2)   เขียวเข้ม: กระดูกโหนกแก้ม (2)   เขียวอ่อน: กระดูกก้นหอยของจมูกชิ้นล่าง (2)
รายละเอียด
ส่วนหนึ่งของ: ใบหน้า, โครงกระดูก
ตัวระบุ
ภาษาละติน: ossa faciei, ossa facialia
MeSH: D005147
TA2: 356
ศัพท์ทางกายวิภาคของกระดูก[แก้ไขบนวิกิสนเทศ]
กระดูกใบหน้า (facial bones) หรือ สแปลงคโนเครเนียม (splanchnocranium) หรือ วิสเซอโรเครเนียม (viscerocranium) เป็นกระดูกที่อยู่ทางด้านหน้าและด้านล่างของกะโหลกศีรษะมนุษย์ เจริญมาจาก branchial arch
ประกอบด้วยกระดูกต่าง ๆ ดังนี้:
กระดูกก้นหอยของจมูกชิ้นล่าง (Inferior nasal conchae)
กระดูกแอ่งถุงน้ำตา (Lacrimal bone)
กระดูกขากรรไกรล่าง (Mandible)
กระดูกขากรรไกรบน (Maxilla)
กระดูกจมูก (Nasal bone)
กระดูกเพดานปาก (Palatine bone)
กระดูกโวเมอร์ (Vomer)
กระดูกโหนกแก้ม (Zygomatic bone)
ในบางครั้งอาจนับรวมกระดูกไฮออยด์ด้วย แต่บางครั้งก็ไม่นับ
แหล่งข้อมูลอื่น

ent/9 at eMedicine - "Facial Bone Anatomy"
ไทยแลนด์ อเมเจอร์ลีก ฤดูกาล 2561 โซนภาคตะวันออกตอนบน

| --- | --- |

รายละเอียดการแข่งขัน
เมือง: นครนายก ปราจีนบุรี และสระแก้ว
วันที่: 2 กันยายน พ.ศ. 2561 เป็นต้นไป
ทีม: 14
ไทยแลนด์ อเมเจอร์ลีก ฤดูกาล 2561 โซนภาคตะวันออกตอนบน เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2561 ซึ่งเป็นลีกระดับสมัครเล่น และอยู่ลำดับที่ 5 ในระบบฟุตบอลลีกของประเทศไทย มีสโมสรที่เข้าร่วมการแข่งขันทั้งสิ้น 14 สโมสร แบ่งออกเป็น 2 กลุ่ม โดยจะนำผู้ชนะของแต่ละกลุ่มมาแข่งขันเพื่อหาแชมป์ของโซน จากนั้นสโมสรที่ได้แชมป์โซนจะต้องไปแข่งในรอบชิงชนะเลิศกับแชมป์ของโซนภาคตะวันออกตอนล่าง โดยผู้ชนะจะได้เลื่อนชั้นขึ้นไปแข่งขันระดับลีกอาชีพในไทยลีก 4